**LĪGUMS Nr. 8.3/475**

Rēzeknes novada Silmalas pagastā 2016.gada 21.jūnijā

**Rēzeknes novada pašvaldība**, turpmāk – **Pasūtītājs**, no vienas puses, un **sabiedrība ar ierobežotu atbildību** **„Aļņi AS”**, turpmāk – **Izpildītājs**, no otras puses, abi kopā vai katrs atsevišķi turpmāk arī **Puses** vai **Puse**, pamatojoties uz iepirkuma „Pašvaldības nozīmes meliorācijas sistēmu pārbūve Silmalas pagastā” (identifikācijas Nr. RNP 2016/16), turpmāk – **Iepirkums**, rezultātiem, noslēdz šādu līgumu, turpmāk – **Līgums**:

1. LĪGUMA PRIEKŠMETS
   1. Izpildītājs apņemas ar saviem spēkiem un materiāltehniskajiem līdzekļiem veikt pašvaldības nozīmes meliorācijas sistēmu pārbūvi Silmalas pagastā, turpmāk – **Darbs**, saskaņā ar būvprojektu „Novadgrāvju atjaunošana Rēzeknes novada domes apsaimniekotajos koplietošanas novadgrāvjos, novadgrāvji Nr.428223:02 un Nr.428223:03, Silmalas pagastā, Rēzeknes novadā”, turpmāk – **Būvprojekts** (Līguma pielikums Nr.1) un Izpildītāja piedāvājumu Iepirkumā (Līguma pielikums Nr.2).
   2. Darbs tiek veikts Eiropas Lauksaimniecības fonda lauku attīstībai (ELFLA) Latvijas Lauku attīstības programmas 2014.-2020.gadam pasākuma „Ieguldījumi materiālajos aktīvos” apakšpasākuma „Atbalsts ieguldījumiem lauksaimniecības un mežsaimniecības infrastruktūras attīstībā” projekta „Pašvaldības nozīmes meliorācijas sistēmu pārbūve Silmalas pagastā” ietvaros.
2. DARBA IZPILDES NOTEIKUMI UN TERMIŅŠ
   1. Darbs ir jāveic saskaņā ar Latvijas Republikā spēkā esošajiem normatīvajiem aktiem, būvnormatīviem, Līguma noteikumiem un Pasūtītāja norādījumiem, ciktāl šādi norādījumi neizmaina Līguma noteikumus, spēkā esošo normatīvo aktu nosacījumus, Līguma cenu, Darba apjomus vai Darba izpildes termiņus.
   2. Ievērojot Līguma noteikumus,Izpildītājs apņemas pilnīgu Darba izpildi pabeigt un nodot Darbu **līdz** **2016.gada 18.augustam**.
   3. Izpildītājam ir tiesības pieprasīt Līguma izpildes termiņa pagarinājumu sekojošo apstākļu dēļ, ja tie neļauj pabeigt Darbu līdz Līguma 2.2.punktā noteiktajam termiņam:

2.3.1. Pasūtītājs veicis grozījumus būvdarbu apjomos (tos palielinot);

2.3.2. Pasūtītāja vainas dēļ ir radies Darba izpildes kavējums;

2.3.3. ilgstoši pastāv nelabvēlīgi laika apstākļi.

* 1. Jebkuru Darba pārtraukšanu un atsākšanu Puses noformē ar attiecīgu aktu.
  2. Pirms Darba uzsākšanas Izpildītājs norīko būvdarbu vadītāju, kuru ir tiesīgs nomainīt vienīgi ar Pasūtītāja iepriekšēju rakstisku piekrišanu, nozīmējot jaunu speciālistu ar līdzvērtīgu pieredzi un kvalifikāciju.
  3. Pirms Darba uzsākšanas Izpildītājs, pamatojoties uz Būvprojektu, izstrādā būvdarbu veikšanas projektu, ko saskaņo ar visiem būvniecības procesa dalībniekiem.
  4. Izpildītājs veic visas darbības, kādas saskaņā ar Vispārīgajiem būvnoteikumiem un citiem normatīvajiem aktiem ir nepieciešamas, lai veiktu Darbu. Izpildītājs ir atbildīgs, lai Darba izpildē tiktu ievēroti Latvijas Republikā spēkā esošie būvnormatīvi, citi normatīvie akti, kas reglamentē Līgumā noteiktā Darba veikšanu, tajā skaitā darba drošības tehnikas, darba aizsardzības, ugunsdrošības, elektrodrošības, sanitārie un apkārtējās vides aizsardzības noteikumi.
  5. Izpildītājs informē Valsts darba inspekciju par būvdarbu veikšanu Ministru kabineta 2003.gada 25.februāra noteikumu Nr.92 „Darba aizsardzības prasības, veicot būvdarbus” noteiktajos gadījumos un kārtībā.

1. LĪGUMA CENA UN NORĒĶINU KĀRTĪBA
   1. **Līguma cena** par Līgumā noteiktā Darba izpildi ir **EUR 14964,47** (**četrpadsmit tūkstoši** **deviņi simti sešdesmit četri *euro*, 47 centi**), neieskaitot pievienotās vērtības nodokli, turpmāk – **PVN**. Pasūtītājs samaksā Izpildītājam Līguma cenu saskaņā ar Līguma noteikumiem ar nosacījumu, ka Izpildītājs izpilda Līguma saistības.
   2. PVN 21% EUR 3142,54 (trīs tūkstoši viens simts četrdesmit divi *euro*, 54 centi) Pasūtītājs maksā, saskaņā ar Pievienotās vērtības nodokļa likuma 142.pantu.
   3. Izpildītājs apliecina, ka tāmē iekļauti visi darbi un materiāli, kas nepieciešami Līgumā paredzētā Darba veikšanai atbilstoši Būvprojektam, saskaņā ar zemes darbu apjomiem.
   4. Tāmē noteiktās vienību cenas paliek nemainīgas Līguma izpildes laikā, izņemot gadījumu, ja Līguma darbības laikā Latvijas Republikā tiek noteikti jauni vai izmainīti esošie (izņemot uzņēmuma ienākuma nodokli) nodokļi, kas attiecas uz izpildāmo Darbu.
   5. Pasūtītājs maksā Izpildītājam par Darbu pēc visu darbu pabeigšanas, Darba pieņemšanas – nodošanas akta parakstīšanas un būvobjekta pieņemšanas 30 (trīsdesmit) dienu laikā no Izpildītāja rēķina saņemšanas.
   6. Samaksu par Darbu Pasūtītājs pārskaita uz Izpildītāja norādīto kontu kredītiestādē. Par naudas pārskaitīšanas datumu tiek uzskatīts datums, kad Pasūtītājs iesniedzis bankā maksājuma uzdevumu.
   7. Līguma 3.1. un 3.2.punktā paredzētos maksājumus Pasūtītāja pilnvarojumā veic Rēzeknes novada pašvaldības Silmalas pagasta pārvalde, reģistrācijas Nr.**90000025323.**
2. GARANTIJA
   1. Izpildītajam Darbam Izpildītājs nosaka **3** (**trīs**) **gadu garantijas termiņu**, kas tiek skaitīts no Darba pieņemšanas – nodošanas akta parakstīšanas.
   2. Garantijas termiņa laikā Izpildītājs apņemas bez maksas novērst konstatētos trūkumus.
   3. Garantijas laikā radušos defektu novēršanas kārtība:
      1. Pasūtītājs rakstiski paziņo Izpildītājam par konstatētajiem trūkumiem vai bojājumiem;
      2. Puses sastāda aktu par konstatētajiem trūkumiem vai bojājumiem ne vēlāk kā 3 (triju) darba dienu laikā no paziņojuma saņemšanas brīža un vienojas par to novēršanas termiņu.
3. APDROŠINĀŠANA
   1. Izpildītājam pirms Darba uzsākšanas ir pienākums noslēgt būvdarbu veicēja civiltiesiskās atbildības apdrošināšanas līgumu, kā arī būvspeciālista, kas veiks atbildīgā būvdarbu vadītāja pienākumus, apdrošināšanas līgumu, saskaņā ar Ministru kabineta 2014.gada 19.augusta noteikumiem Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”. Minētie līgumi jāuztur spēkā visu būvdarbu un garantijas laiku.
4. PUŠU PIENĀKUMI, TIESĪBAS UN ATBILDĪBA
   1. Pasūtītāja pienākumi un tiesības:
      1. Pasūtītājs pilnvaro Izpildītāju saņemt visus Darba izpildei nepieciešamos dokumentus Rēzeknes novada būvvaldē un institūcijās, kas izdevušas tehniskos noteikumus.
      2. Pasūtītājs norīko savu pārstāvi – Būvuzraugu – Darba izpildes, tā kvalitātes un atbilstības Līgumam un Būvprojektam, kā arī spēkā esošiem normatīviem aktiem uzraudzībai.
      3. Pasūtītājs apņemas sniegt Izpildītājam Līguma izpildei nepieciešamo informāciju.
      4. Pasūtītājs samaksā par izpildīto Darbu saskaņā ar Līguma noteikumiem.
      5. Pasūtītājs ir tiesīgs jebkurā posmā pārbaudīt izpildītā Darba apjomu.
   2. Izpildītāja pienākumi un tiesības:
      1. Izpildītājs apņemas veikt Līguma 1.1.punktā noteikto Darbu labā kvalitātē un Līguma 2.2.punktā noteiktajā termiņā.
      2. Izpildītājs veic Darbu, saskaņā ar attiecīgo būvdarbu veikšanu reglamentējošo normatīvo aktu prasībām.
      3. Izpildītājs veic civiltiesiskās atbildības apdrošināšanu.
      4. Izpildītājs iesniedz Rēzeknes novada būvvaldē nepieciešamo dokumentāciju saskaņā ar Vispārīgo būvnoteikumu prasībām.
      5. Izpildītājs apņemas garantijas termiņa laikā uz sava rēķina un ar saviem materiāliem novērst Darbā konstatētos defektus.
   3. Pušu atbildība.
      1. Izpildītājs ir atbildīgs par to Darba daļu, ko veikuši vai nav paveikuši tā darbinieki, apakšuzņēmēji, vai citas Darbā iesaistītas personas.
      2. Puses atbild viena otrai par nodarītajiem zaudējumiem saskaņā ar Līgumu un Civillikumu.
      3. Ja Darbs nav pabeigts Līgumā noteiktajā termiņā, Izpildītājs maksā Pasūtītājam līgumsodu 0,5% apmērā no Līguma cenas par katru nokavēto dienu, bet ne vairāk kā 10% (desmit procenti) no Līguma cenas.
      4. Ja Izpildītājs vienpusēji atkāpjas no Līguma, tas maksā Pasūtītājam līgumsodu 10% (desmit procentu) apmērā no Līguma cenas, izņemot gadījumus, kas saistīti ar Līguma neizpildi no Pasūtītāja puses.
      5. Ja Pasūtītājs neveic samaksu par Darbu Līgumā noteiktajā termiņā, tas maksā Izpildītājam līgumsodu 0,5% apmērā no Līguma cenas par katru nokavēto dienu, bet ne vairāk kā 10% (desmit procentu) apmērā no Līguma cenas.
      6. Ja Izpildītājs garantijas laikā nenovērš radušos defektus saskaņā ar Līguma 4.3.2.apakšpunktu noteiktajā termiņā, tas maksā Pasūtītājam līgumsodu EUR 25,00 (divdesmit pieci *euro*, 00 centi) apmērā par katru nokavēto dienu, bet ne vairāk kā 10% (desmit procenti) no Līguma cenas.
   4. Viena Puse otrai labprātīgi maksā pamatoti aprēķināto līgumsodu un atlīdzina zaudējumus, par kuriem Puses ir vienojušās.
   5. Pasūtītājs ir tiesīgs atskaitīt aprēķinātā līgumsoda summu no maksājuma summas, kas pienākas Izpildītājam saskaņā ar Līgumu.
   6. Līgumsoda samaksa neatbrīvo vainīgo Pusi no Līgumā noteikto saistību izpildes.
   7. Jebkuri strīdi un nesaskaņas, kas Pušu starpā var rasties Līguma izpildes rezultātā, Puses centīsies atrisināt savstarpējo pārrunu ceļā, nepieciešamības gadījumā veicot nebūtiskus grozījumus Līgumā. Ja vienošanās starp Pusēm netiks panākta, strīds nododams izskatīšanai tiesā Latvijas Republikas normatīvajos aktos paredzētajā kārtībā.
5. NEPĀRVARAMA VARA
   1. Puses tiek atbrīvotas no atbildības par daļēju vai pilnīgu Līguma saistību nepildīšanu, ja Līguma izpildi traucē pēc Līguma noslēgšanas radušies nepārvaramas varas apstākļi, kurus Puses nevarēja ne paredzēt, ne novērst.
   2. Nepārvaramas varas apstākļi ir nekontrolējami notikumi, kurus nav bijis iespējams paredzēt un kurus Puses nevar iespaidot (dabas stihija, ugunsgrēks, militāras akcijas, blokāde, u.tml.).
   3. Nepārvaramas varas apstākļu iestāšanos gadījumā Līguma izpildes termiņš tiek pagarināts par laiku, kas vienāds ar minēto apstākļu izraisīto aizkavēšanos.
   4. Puse, kurai nebija iespējams izpildīt Līguma saistības nepārvaramas varas apstākļu dēļ, 5 (piecu) dienu laikā rakstiski paziņo otrai Pusei par šādu apstākļu rašanos.
   5. Ja nepārvaramas varas apstākļi turpinās ilgāk par 2 (diviem) mēnešiem, jebkurai no Pusēm ir tiesības paziņot par Līguma izbeigšanu, 5 (piecas) darba dienas iepriekš par to rakstiski brīdinot otru Pusi.
6. LĪGUMA GROZĪŠANA UN IZBEIGŠANA
   1. Puses, savstarpēji vienojoties, ir tiesīgas izdarīt nebūtiskus grozījumus Līgumā. Līguma grozījumi tiek noformēti rakstveidā un pēc abu Pušu parakstīšanas tie kļūst par Līguma neatņemamu sastāvdaļu.
   2. Būtiski Līguma grozījumi ir pieļaujami tikai Publisko iepirkumu likuma 67.1 panta otrajā daļā minētajos gadījumos.
   3. Ja Līguma izpildes laikā ir radušies apstākļi (nelabvēlīgi laika apstākļi u.tml.), kas neizbēgami aizkavē Darba izpildi, Izpildītājam ir nekavējoties rakstiski jāpaziņo Pasūtītājam par aizkavēšanās faktu, par tā iespējamo ilgumu un iemesliem. Pēc Izpildītāja paziņojuma saņemšanas, Pasūtītājam ir jānovērtē situācija un, ja nepieciešams, jāpagarina Līguma izpildes termiņš. Šādā gadījumā pagarinājums ir jāakceptē abām Pusēm, noformējot grozījumus Līgumā.
7. DARBA NODOŠANAS UN PIEŅEMŠANAS KĀRTĪBA
   1. Pēc Darba pabeigšanas Izpildītājs par to rakstiski paziņo Pasūtītājam un iesniedz visu izpilddokumentāciju, t.sk. izpildmērījumu, institūciju, kas izdevušas tehniskos noteikumus, atzinumus par būves gatavību ekspluatācijai, segto darbu aktus, u.c. būvdokumentāciju atbilstoši spēkā esošo būvniecības procesu regulējošo normatīvo aktu prasībām.
   2. Pasūtītājs 3 (triju) darba dienu laikā veic izpildītā Darba iepriekšēju apskati un dokumentu pārbaudi. Ja iepriekšējā apskate ir sekmīga, tiek parakstīts Darba pieņemšanas – nodošanas akts.
   3. Ja Pasūtītājs konstatē trūkumus vai nepabeigtu Darbu, vai nepilnības iesniegtajā dokumentācijā, Izpildītājam ir pienākums uz sava rēķina Pasūtītāja noteiktajā termiņā veikt šo trūkumu novēršanu vai nepabeigtā Darba izpildi, vai dokumentu sakārtošanu, un pēc tam tiek veikta atkārtota Darba pieņemšana.
   4. Pasūtītājs pārliecinās par Līguma noteikumiem atbilstošu un kvalitatīvu Darba pabeigšanu un paraksta Apliecinājumu par būves gatavību ekspluatācijai.
   5. Pirms Akta par būves pieņemšanu ekspluatācijā parakstīšanas Pasūtītājs un Izpildītājs paraksta Darba pieņemšanas – nodošanas aktu. Pieņemšanas – nodošanas akta parakstīšana neatbrīvo Izpildītāju no atbildības par Darba defektiem, kuri atklājas pēc tā pieņemšanas.
8. NOBEIGUMA NOTEIKUMI
   1. Līgums stājas spēkā ar tā parakstīšanas brīdiun ir spēkā līdz brīdim, kad Puses ir izpildījušas visas savas saistības, vai līdz brīdim, kad Puses ir panākušas vienošanos par Līguma izbeigšanu, vai arī līdz brīdim, kad kāda no Pusēm, saskaņā ar Līgumu, to izbeidz vienpusēji.
   2. Visai sarakstei un jebkurai informācijai, ko kāda no Pusēm nosūta otrai, ir jābūt latviešu valodā un nosūtītai uz Līgumā norādīto pasta vai e-pasta (ar elektronisko parakstu parakstītam dokumentam) adresi, ja vien Puse – informācijas saņēmēja nav iepriekš norādījusi savādāk.
   3. Ja kāda no Pusēm maina savus rekvizītus, tai 3 (triju) dienu laikā jāpaziņo par notikušajām izmaiņām otrai Pusei.
   4. Līgums ir sastādīts un parakstīts uz 4 (četrām) lapām ar 2 (diviem) pielikumiem, kopā uz 14 (četrpadsmit) lapām 2 (divos) eksemplāros, pa vienam eksemplāram katrai Pusei. Katram Līguma eksemplāram ir vienāds juridisks spēks.
9. PUŠU REKVIZĪTI

|  |  |
| --- | --- |
| Pasūtītājs:  **Rēzeknes novada pašvaldība** | Izpildītājs:  **SIA „Aļņi AS”** |